stanford-oval/wikipedia huggingface dataset:
יהודה לייב מטמון-כהן
הערות שוליים

↑  יעקב היה בין מקימי רמת גן ושימש כגזבר העיר
↑  לפי הספר של נחמן תמיר: "אנשי העלייה השנייה - פרקי זכרונות - כרך ב", הוצאת המרכז לתרבות וחינוך תל אביב, 1974, עמודים 159-160
↑  דוד תדהר (עורך), "פניה מטמון-כהן", באנציקלופדיה לחלוצי הישוב ובוניו, כרך ב (1947), עמ' 689.
↑  ראשון לציון, הצפירה, 13 בספטמבר 1905
↑  יפו, השקפה, 8 במאי 1908
↑  דוד תדהר (עורך), "רפאל זאב סברדלוב", באנציקלופדיה לחלוצי הישוב ובוניו, כרך א (1947), עמ' 84.
↑  ד"ר אברהם מטמון אתר חברה קדישא תל אביב
↑  דוד תדהר (עורך), "ד"ר אברהם מטמון", באנציקלופדיה לחלוצי הישוב ובוניו, כרך יא (1961), עמ' 3713.
↑  מטמון תהילה אתר חברה קדישא תל אביב
↑  דוד תדהר (עורך), "עו"ד תהלה מטמון", באנציקלופדיה לחלוצי הישוב ובוניו, כרך יא (1961), עמ' 3722.
↑  חיבורו המפורסם של אהרן דוד גורדון, "האדם והטבע" נכתב כתגובה לחיבור זה.
| --- | --- |
בקרת זהויות :  NLI: 987007310457305171  GND: 12828059X  ISNI: 0000 0000 7096 4084  NTA: 217231659  RERO: 02-A018664299  SUDOC: 132946858  VIAF: 97245385   WorldCat (עם VIAF): 97245385
פדרו וינטר

| --- | --- |

 לידה:  21 באפריל 1975 (בן 49) פריז, צרפת
 שם לידה:  פייר וינטר
 שם במה:  ביזי פי
 מוקד פעילות:  צרפת 
 מקום לימודים:  תיכון וולטר 
 עיסוק:  מפיק מוזיקלי, מנהל, די ג'יי
 סוגה:  אלקטרו האוס, היפ האוס
 שפה מועדפת:  צרפתית 
 חברת תקליטים:  אד באנגר רקורדס, Because Music
 
פדרו וינטר (בצרפתית: Pedro Winter; נולד ב-21 באפריל 1975), הידוע גם בשם הבמה ביזי פי (Busy P), הוא מפיק מוזיקלי, די ג'יי, בעל חברת תקליטים ומנהל אמנים צרפתי. הוא ניהל את דאפט פאנק מ-1996 עד 2008, וב-2003 ייסד את חברת התקליטים המוזיקה האלקטרונית אד באנגר רקורדס בה החתים את ג'אסטיס, ברייקבוט, קסיוס, מר אויזו, די ג'יי מהדי ועוד.
חיים וקריירה

וינטר נולד ב-21 באפריל 1975 בפריז, צרפת. הוא גדל תחת השפעת הבי מטאל, היפ הופ ורוק שמאוחר יותר הופיעו במוזיקה שלו, לדבריו הלהקה האהובה עליו בכל הזמנים היא הביסטי בויז. הוא גילה את המוזיקה האלקטרונית בשנת 1992 עם אחיו, תומאס וינטר. זמן קצר לאחר מכן, הוא החל לתקלט בבר What's Up וארגן את האירועים Hype ב-Folies Pigalle ולאחר מכן ב-Smoker The Palace עם דייוויד גטה.
בשנת 1996, כשהיה סטודנט למשפטים, פגש פדרו את תומא בנגלטר וגי-מנואל דה הומם-קריסטו. הצמד המפורסם דאפט פאנק ביקשו ממנו להיות המנהל שלהם והוא נעתר.
בשנת 2002 הקים את Headbangers Entertainment באמצעותו ניהל אמנים שונים ביניהם קסיוס, קוסמו ויטלי, תומאס וינטר ובוג ודי ג'יי מהדי. שנה לאחר מכן, וינטר ייסד את חברת התקליטים אד באנגר רקורדס, חטיבת מוזיקה שהחתימה תחילה את מר פלאש עם האלבום "Radar Rider", אחר כך החתימה את ג'אסטיס, אחריה סבסטיאן ב-2004, ובהמשך את Uffie, די ג'יי מהדי, מר אויזו ועוד. ב-2008 הוא הפסיק לנהל את דאפט פאנק כדי להתמקד בלייבל שלו ובקריירה המוזיקלית שלו בתור ביזי פי.
באלבום הבכורה של פיניקס, United, וינטר הופיע על סינתיסייזר בשיר "Funky Squaredance". סינגל הרמיקס שלו לשיר "What's Your Name Again" של פנסי היה להיט מועדונים עם יציאתו. הקליפ לשיר נוצר שוב תחת חברת התקליטים אד באנגר רקורדס.
חיים וקריירה > חיים אישיים

פדרו היה נשוי לנדג' וינטר, מנהלת יחסי הציבור של הבוטיק הפריזאי קולט. אחיו, תומאס ווינטר, סולן אינדי ואלקטרו האוס, הוא בעל חנות קעקועים לשעבר.
דיסקוגרפיה > מיני-אלבומים

2004: Limit Ed
2007: Rainbow Man
2007: The Headbangers
2008: Pedrophilia
2013: Still Busy
2017: Genie
2021: Track of Time
הערות שוליים

↑  מרטין ג'יימס, French Connections: From Discotheque to Discovery, 2003, עמ' 268, ISBN 1-86074-449-4
↑  A Farewell From inthemix: Thanks For All The Memories, Junkee, ‏2018-10-31 (באנגלית אמריקאית)
↑  Elias Leight, Ed Banger Records at 15: Pedro Winter Looks Back on the Pioneering French Dance Label, Rolling Stone, ‏2018-11-27 (באנגלית אמריקאית)
↑  United, Discogs
↑  "Busy P Biography"
↑  Eightyeightdc Fashion Blog » Fashion is as fashion does…, web.archive.org, ‏2007-09-28
↑  Par Le 8 novembre 2012 à 12h40, Scarlett Johansson se fait tatouer incognito à Paris, leparisien.fr, ‏2012-11-08 (ב־)
| --- | --- |
בקרת זהויות :  BnF: cb159114526 (data)  ISNI: 0000 0000 0479 0530  MusicBrainz: c0a2df15-289e-4dbc-a110-904b439bd36c  SUDOC: 158027086  VIAF: 20017564   WorldCat (עם VIAF): 20017564
גודל חסר ממד

באנליזת סדרי גודל, גודל חסר ממד הוא גודל ללא יחידות פיזיקליות - מספר טהור.
מספרים חסרי ממד נמצאים בשימוש רחב במתמטיקה, פיזיקה, הנדסה, כלכלה וכו' ואף בחיי היום יום - מספרים ידועים רבים כמו e, פאי, ויחס הזהב הם חסרי ממד בניגוד לגדלים ממדיים רגילים הנמדדים באורך, זמן, מסה וכדומה.
מספרים חסרי ממד לרוב מוגדרים כמנה או יחס של מספרים ממדיים שממדיהם מבטלים אחד את השנים בעת החלוקה. זהו המקרה לדוגמה במעוות הנדסי, שמוגדר כשינוי באורך חלקי אורך כולל התחלתי, היות שלשני הגדלים יחידות של אורך התוצאה היא מספר חסר ממד.
לגדלים שאנחנו יודעים למדוד בעולם סביבנו תמיד יש ממדים ויחידות. לדוגמה, אנחנו יכולים למדוד בסרגל את אורכו של קיר. התשובה (לדוגמה 4 מטרים) תהיה ביחידות מסוימות, על פי היחידות אליו מחולק הסרגל שלנו (במקרה זה, מטר). אנו יכולים לשנות את היחידות של התשובה בעזרת קשרים שונים בין יחידות (נניח 1 מטר = 100 סנטימטר, או 1 מטר = 3.281 רגל) אבל איננו יכולים לשנות את הממד של התשובה (היא תמיד תהיה אורך).
על אף שלמספרים חסרי ממד אין ממד פיזי, עדיין יכולות להיות להם יחידות חסרות ממד, ולעיתים שימושי להשתמש באותן יחידות במונה ובמכנה (ק"ג/ק"ג או מול/מול). המספר יכול להינתן גם כיחס בין שתי יחידות שונות בעלות אותו ממד (לדוגמה שנת אור חלקי מטר - שניהם בעלי יחידות של אורך). זהו גם המקרה בחישוב שיפוע בגרפים או בעת המרת יחידות. סימונים שכאלה לא מעידים על קיום ממד פיזי וקיימים אך ורק לצורך נוחות. דוגמאות מוכרות לסימונים אלו הם % (= 0.01), ‰ (= 0.001), חלקים למיליון (= 10−6) חלקים למיליארד (= 10−9) חלקים לטריליון (= 10−12) ויחידות זווית (מעלות, רדיאנים וגראדים לדוגמה).
היחס של שני מספרים בעלי ממדים זהים יוצר מספר חסר ממד, לדוגמה: אם גוף א' מפעיל כח בסדר גודל של F על גוף ב' וגוף ב' מפעיל כח בסדר גודל של f על גוף א' אזי היחס F/f תמיד יהיה שווה ל-1, ללא כל תלות ביחידות בהן נמדדו הגדלים F או f. זוהי אבן היסוד של מספרים חסרי ממד הנובעת מההנחה כי חוקי הפיזיקה אינם כבולים למערכת היחידות בה נעשה שימוש על מנת להגיע ליחס הנ"ל. במקרה הזה אם היחס F/f אינו תמיד שווה ל-1, אלא משתנה על פי מערכת היחידות בה בחרנו להביע אותו אזי החוק השלישי של ניוטון מתקיים או לא מתקיים על פי בחירת מערכת היחידות, דבר שעומד בסתירה לאקסיומות עליהן מבוססת הפיזיקה המודרנית.
הנחה זו, שחוקי הפיזיקה אינם תלויים במערכת יחידות ספציפית היא הבסיס מאחורי משפט פאי של בקינגהאם.
משפט פאי של בקינגהאם

לפי משפט פאי של בקינגהאם (באנגלית: Buckingham π-Theorem), כל חוק פיזיקלי ניתן לביטוי על ידי זהות המורכבת אך ורק ממספרים חסרי ממד, במכפלות או מנות של המשתנים הקשורים לחוק.
לדוגמה לחץ ונפח קשורים אחד לשני בעזרת חוק בויל שם הם ביחס הפוך. אם היחס בין המספרים משתנה כתלות במערכת היחידות, המשוואה איננה זהות ומשפט פאי אינו מתקיים.
עוד תוצאה של המשפט היא שאת התלות בין n משתנים בעלי k ממדים בלתי תלויים ניתן לבטא בעזרת p=n-k מספרים חסרי ממד.
לדוגמה:
צריכת הכוח של בוחש חשמלי בעל צורה נתונה היא פונקציה של הדחיסות והצמיגות של הנוזל שאותו צריך לערבב, הגודל של הבוחש המבוטא (למשל) בעזרת הקוטר שלו והמהירות בה נרצה לערבב.
כלומר n=5 כאשר המשתנים הם כוח, דחיסות, צמיגות, גודל הבוחש והמהירות.
k=3 הממדים בהם ניתן לבטא את כל המשתנים הללו הם: אורך (L) [במטרים], זמן (T) [בשניות] ומסה (M) [בקילוגרמים]. על פי המשפט:
n=5 המשתנים בעלי k=3 הממדים הבלתי תלויים יכולים ליצור p = (n-k) = 5-3 = 2 מספרים חסרי ממד בלתי תלויים. מספרים אלו הם במקרה זה: מספר ריינולדס (גודל חסר ממד המתאר את משטר הזרימה בזורמים) ומספר ניוטון או מספר כוח (המתאר את הבוחש כתלות בדחיסות הנוזל).
קבועים פיזיקליים חסרי ממד

קבועים פיזיקליים יסודיים כמו מהירות האור בריק, קבוע הכבידה האוניברסלי, קבוע פלאנק וקבוע בולצמן יכולים להיות מנורמלים ל-1 אם נבחר יחידות מתאימות של זמן, אורך, מסה, מטען וטמפרטורה.
אולם לא כל הקבועים הפיזיקליים יכולים להיות מנורמלים בצורה זו, הערכים של הקבועים הבאים לדוגמה הם ללא יחידות כלל והתקבלו בצורה ניסויית:
α ≈ 1/137.036 קבוע המבנה העדין, הוא קבוע הצימוד עבור אינטראקציות אלקטרומגנטיות.
1836 ≈ β או μ הוא יחס המשקל בין פרוטון לאלקטרון, יחס זה מבטא את מסת המנוחה של פרוטון מחולקת בזו של האלקטרון, יחס דומה ניתן למצוא עבור כל חלקיק יסודי.
αs קבוע הצימוד עבור הכוח הגרעיני החזק.
αG ≈ 1.75×10−45, הוא קבוע הצימוד הגרוויטציוני.
ראו גם

אנליזה ממדית
סקלר
ערך מוחלט
ע'ג'ר

ערך זה עוסק בכפר עלווי על הגבול בין לבנון וישראל. אם התכוונתם לשיבוש שם של כפר ערבי הסמוך לרחובות, ראו .
ע'ג'ר בצילום מכיוון הר דב. גדר המערכת עוברת בקצה השמאלי של השדה (השטח הכהה) הצמוד לכפר, והמשך הקו הכחול חוצה את הכפר עצמו.
כיכר האימאם עלי, הכיכר המרכזית בכפר
עַ'גַ'ר (ערבית: غجر; מבוטא בעברית רַגַ'ר) הוא כפר עלווי השוכן על גבול ישראל–לבנון. חלקו הדרומי מוגדר כמועצה מקומית ישראלית. הכפר שוכן במחוז הצפון, בין הגליל העליון לרמת הגולן, והוכרז כמועצה מקומית בשנת 1982 לאחר שסופח בחלקו יחד עם רמת הגולן תחת חוק רמת הגולן ב-1981.
לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בחלקו הישראלי של ע'ג'ר 2,752 תושבים, מתוכם 2,752 תושבי ישראל (מקום 247 בדירוג רשויות מקומיות בישראל).  שינוי בגודל האוכלוסייה ‎+1.9% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 69.8%. השכר החודשי הממוצע של שכיר במשך שנת 2021 היה 8,609 ש"ח (ממוצע ארצי: 11,330 ש"ח).
ע'ג'ר הוא היישוב היחיד בישראל שרוב תושביו הם עלווים. בשנים 1972–1973 הכין הממשל הצבאי ברמת הגולן ביחד עם משרד הדתות חוקים להסדרת ענייני המעמד האישי של תושבי הכפר והם הוכפפו לקאדי (שופט באסלאם) בחיפה.
היסטוריה > התקופה העות'מאנית

חוקר ארץ ישראל הצרפתי ויקטור גרן ביקר בע'ג'ר בשנת 1870, וכתב כי מתגוררים בו 600 נוסיירים. הוא ציין כי הבתים בנויים בצורה גסה מאבני בזלת קטנות, וכי על גגות רובם יש סוכות קנים קטנות בהן התושבים מבלים את הלילה. הוא הוסיף כי בכפר יש מסגד בשם "ג'אמע אל-ארבעין", המוקדש לארבעים רעי הנביא.
היסטוריה > ממלחמת העולם הראשונה עד מלחמת ששת הימים

לאחר מלחמת העולם הראשונה ובעקבות הסכם ניוקומב-פולה, עבר האזור להשפעה צרפתית. הן לבנון והן סוריה היו נתונות בחסות צרפתית, וקו הגבול ביניהן לא סומן בבירור. הכפר נמצא על הגבול ולפי חלק מהמפות היה בריבונות לבנון. תושבי הכפר הם ברובם עלווים, עדה מבוססת בסוריה, והיו להם קשרים עם כפרים עלוויים אחרים ברמת הגולן: זעורה ועין פית.
במפקד אוכלוסין שנערך בסוריה ותוצאותיו פורסמו ב-1960 נכלל הכפר ע'ג'ר בין היישובים הסוריים, ואף משויכות אליו חלק מחוות שבעא. במפקד הזה נמנו בע'ג'ר 620 איש. (לא כולל תושבי החוות) במהלך מלחמת האזרחים בלבנון בשנת 1958 שימש ע'ג'ר כאחת מנקודות המעבר דרכן סיפקה סוריה נשק למורדים.
על פי גרסה אחת, כשסוריה ולבנון זכו לעצמאות, קיבלה סוריה את השליטה בכפר בפועל, ואף העניקה אזרחות סורית לתושביו.[דרוש מקור] גרסה אחרת מציינת שכבר בשנת 1932 ניתן לתושבי הכפר לבחור בין השתייכות לסוריה או לבנון והם בחרו להשתייך לסוריה. בעיתונות הישראלית לאחר מלחמת ששת הימים הופיעה גרסה נוספת, שעל פיה הכפר ע'ג'ר היה כפר לבנוני שהועבר לשליטה סורית על מנת שסוריה תוכל להשתמש בו כעמדה קדמית לפגיעה בישראל והטיית מקורות הירדן.
מפה של סוכנות הבינוי הסורית משנת 1965 הנמצאת בארכיון המפות של המכללה האקדמית תל חי מעידה אף היא כי לפחות שנתיים לפני מלחמת ששת הימים הייתה עג'ר כולה בשליטה סורית.
היסטוריה > ממלחמת ששת הימים ועד הנסיגה מלבנון

במלחמת ששת הימים, עלו כוחות של צה"ל לגולן והתקדמו אל הכפר מכיוון מזרח. לפי המפות שהיו בידי צה"ל, שהיו ככל הנראה מבוססות על מפות בריטיות, הכפר נמצא בתוך תחומי לבנון, מדינה שלא השתתפה בלחימה נגד ישראל. לפיכך צה"ל הסתפק בכניעת הכפר ואיסוף הנשק ועזב את הכפר. על פי פרסומים אחרים, צה"ל כלל לא הגיע אל הכפר עד שלאחר מספר ימים הלך נציג הכפר לקונייטרה להודיע על כניעת הכפר.
בריאיון למגזין טבע הדברים שערך דודו בן-צור עם ח'טיב ג'מאל, אחד מתושבי הכפר, בדצמבר 1993 סיפר ג'מאל:
"...ע'ג'ר אף פעם לא היה שייך ללבנון אלא לסוריה. לאבי הייתה תעודת זהות סורית. במלחמת ששת הימים הגיע הצבא הישראלי ממזרח לכפר. לפי המפות הבריטיות שבידיהם החליטו הקצינים שהכפר נמצא בשטח לבנון. היות שלישראל לא הייתה חזית לחימה עם לבנון, לא כבשו את הכפר, אלא רק אספו את הנשק ואמרו לנו שאנחנו לבנונים. אמרנו בסדר. הלבנונים סירבו לקבלנו מחשש שיחשבו כמספחי שטח סורי, לכן אסרו עלינו לעבור את הגבול. למשך חודשיים וחצי הפך ע'ג'ר למדינה עצמאית של 36 משפחות בין לבנון לישראל. חצי מתושבי הכפר, כ-350 איש, עזבו לסוריה בעקבות המלחמה. משנגמרה אספקת המזון בכפר פנינו למושל הצבאי הישראלי וביקשנו שיעלה את בעייתנו בכנסת. אחרי שבועיים חזר והניף את דגל ישראל מעל הכפר."
בראשות המועצה המקומית הוצב סלמאן אלח'טיב, מי שכיהן כמוכתר הכפר מאז שנת 1958. הוא הוסיף לכהן כראש המועצה עד שנת 2003, ללא שאיש יתמודד מולו בבחירות. בדצמבר 1967 חנך אגד קו אוטובוס שהגיע פעמיים ביום לכפר. מקורות חיברה את הכפר בצינור 3 אינץ' למתקן שאיבה מהווזאני שהיה בשטח לבנון ומשרד החקלאות סייע לכפר בפיתוח החקלאות, אשר נפגעה מכיוון שרוב שטחי החקלאות של הכפר נותרו בשטח לבנון. רבים מאנשי הכפר התחילו לעבוד בעבודות חוץ בישראל. בשנת 1970 סבל הכפר, כמו יישובים אחרים בצפון, מקטיושות שנורו על הכפר. בשנים 1972–1973 הכין הממשל הצבאי ברמת הגולן ביחד עם משרד הדתות חוקים להסדרת ענייני המעמד האישי של תושבי הכפר והם הוכפפו לקאדי בחיפה. בספטמבר 1973 חובר הכפר באופן אלחוטי לרשת הטלפון של ישראל. תלמידי התיכון מהכפר למדו יחד עם הדרוזים בתיכון במסעדה.
הכפר סופח לישראל במסגרת חוק רמת הגולן שהתקבל בכנסת ב־1981. בניגוד לרוב הדרוזי של תושבי רמת הגולן, תושבי ע'ג'ר הסכימו לקבל את האזרחות הישראלית. רבים מהם עבדו בקיבוצי הסביבה ובמפעלים בקריית שמונה ומצבם הכלכלי השתפר.
בשנת 1978, במבצע ליטני, נכנס צה"ל ללבנון, ומאז ועד מאי 2000, נמצאו שני צידי הגבול הלבנוני בשליטת ישראל. באותה תקופה הואץ פיתוח הכפר ובתים רבים נבנו בחלק הצפוני של הכפר בטריטוריה לבנונית, באופן דומה להתפתחות של רפיח לתוך חצי האי סיני בעת שהיה בשליטה ישראלית.
לקראת יציאת צה"ל מדרום לבנון בשנת 2000 התעוררה מחדש הבעיה של ע'ג'ר. הכפר המונה קבוצה קטנה ומבודדת של בני הדת העלווית – שנמנע מהם כל קשר עם בני עדתם במרחב. היו לכאורה צריכים להתחלק בין שתי מדינות עוינות.
היסטוריה > הכפר לאחר נסיגת צה"ל מלבנון

ב-24 במאי 2000 יצאה לפועל החלטת ממשלת ישראל על הנסיגה מרצועת הביטחון בדרום לבנון באופן חד-צדדי וצה"ל נסוג לקו הגבול הבין-לאומי הידוע בכינויו קו כחול. האו"ם הכריז שבנסיגתה ישראל ישמה את החלטה 425 של מועצת הביטחון ומומחיו סימנו את קו הגבול תוך שממשלת לבנון סירבה לשתף פעולה. נציגי האו"ם פסקו כי הגבול בין לבנון לסוריה עובר במרכז הכפר ע'ג'ר (האו"ם אינו מכיר בסיפוח רמת הגולן לישראל אולם קבע שגורלם של השטחים שכבשה ישראל במלחמת ששת הימים בין השאר חוות שבעא והכפר ע'ג'ר יקבע במשא ומתן בין ישראל לסוריה), ולפיכך כוחות צבא ומשטרה ישראליים רשאים להיכנס לחלקו הדרומי של הכפר. ממשלת לבנון לא פרסה את כוחותיה בדרום לבנון, כך שהאזור נשאר בשליטת חזבאללה. תושבי הכפר מחו על החלטת נציגי האו"ם, ואיימו למנוע בכוח כניסה שלהם לתחומי הכפר.
עד לפרוץ מלחמת לבנון השנייה ביולי 2006, היה הכפר בשליטה חלקית של ישראל. חלקו הצפוני נמצא מעבר לגבול ישראל–לבנון ולכן בעצם המעבר מצפון הכפר לדרומו או להפך נדרשו תושביו לחצות את הגבול. מצב זה גרם אי־נוחות רבה לתושבים. הם אומנם אזרחים ישראלים, אך חלק ניכר מבתיהם ואדמותיהם החקלאיות נמצאים בשטח לבנון ואינו יכול לקבל שירותים מהרשויות הישראליות. על פי החוק הישראלי מוגדרים התושבים בחלקו הצפוני של הכפר "אזרחים ישראלים על שטח עוין". המצב הזה יצר בעיות קשות גם לצה"ל ולמשטרת ישראל. שוטרים וחיילים ישראלים לא נכנסו בגלוי לצפונו של הכפר כדי שלא יואשמו בהפרת החוק הבין-לאומי, אך כדי שלא לחצות את הכפר, לא הוקמו מכשולים על הגבול העובר בתוך הכפר. כיוון שממשלת לבנון לא מימשה את ריבונותה בדרום לבנון, הפך הכפר למוקד של פעילות עבריינית ופעילות של חזבאללה. סוחרי סמים ניצלו את המצב להברחת סמים דרך שטח הכפר, וחזבאללה הקים עמדת תצפית בחלק הצפוני של הכפר.
היסטוריה > הכפר לאחר נסיגת צה"ל מלבנון > ניסיון החטיפה בכפר ומלחמת לבנון השנייה

בחודש נובמבר 2005 התבצעה בע'ג'ר פעילות חבלנית רבת עוצמה של ארגון הטרור חזבאללה. במהלך האירוע הופגזו מוצבי צה"ל השולטים על הכפר והתבצע ניסיון חטיפה של חיילי חטיבת הצנחנים המוצבים בו. מ"פ היחידה, סגן אלעד יעקובסון, תיצפת באופן מתמשך לעבר חזבאללה, סוריה ולבנון, וגיבש תוכנית פעולה שהצילה את חיי הפלוגה שלו. הוא הבין כי כוחותיו עומדים להיות מופגזים בארטילריה כבדה ובחסות ההפגזה יתקיפו כלי רכב רבים של החזבאללה בניסיון לחטוף חיילים. הוא אימן את לוחמיו לתרחיש כזה בדיוק. החיילים תצפתו בערנות לכיוון כניסת כלי הרכב המיועדים לחטיפת חיילים ולא זזו מעמדותיהם. כך שברגע שהגיעו כלי הרכב בניסיון לחטוף חייל, סוכל ניסיון החטיפה וארבעה מהמחבלים נהרגו. תוכנית הפעולה שגיבש הצילה חיי הפלוגה שלו ועל כך קיבל צל"ש. הוא בעצמו נפצע קשה בידו וברגלו.
כתוצאה מניסיונות החטיפה, נסגר היישוב לכניסת אזרחים ישראלים שאינם תושבי הכפר, או תושבי הכפרים הדרוזיים ברמת הגולן. בשל המצב הביטחוני הייחודי בכפר והיותו פרוץ להתקפות חבלניות, הועלו במערכת הביטחונית מספר הצעות לטיפול בבעיה, כגון בניית גדר במרכז הכפר בין השטח הישראלי ללבנוני, העברת הכפר לשליטה לבנונית, או לחלופין, העברת כל תושבי הצד הלבנוני לשטח ישראל. תושבי הכפר נאבקים לשימור המצב הקיים.
בשנת 2003 הודיע ראש המועצה חטיב על פרישתו, והוחלף באחיינו אחמד פתאלי, המכהן כראש המועצה עד היום. גם כנגד פתאלי, מעולם לא התמודד מועמד אחר על התפקיד.
ביולי 2006, במהלך מלחמת לבנון השנייה, הרס צה"ל את עמדת החזבאללה מצפון לכפר. השטח שמעבר לקו הכחול בצפון הכפר וסביבתו הקרובה נשאר תחת שליטה צה"לית גם לאחר שצה"ל התפנה מכל השטחים אליהם נכנס במהלך מלחמת לבנון השנייה. כחצי שנה לאחר סיום המלחמה, הגיע צה"ל להסכמות עם יוניפי"ל וצבא לבנון באשר לאבטחה בצפון הכפר – דבר אשר היה אמור לאפשר לצה"ל לוותר על השליטה בצפון הכפר, אולם צבא לבנון חזר בו מהסיכומים וההסכמות לא אושררו.
היסטוריה > הכפר לאחר נסיגת צה"ל מלבנון > לאחר מלחמת לבנון השנייה

בשנת 2016 הוגשו כתבי אישום כנגד מספר תושבי הכפר, שנעצרו על ידי השב"כ. הם הואשמו בהעברת אמצעי לחימה, בסחר בסמים ובסיוע לארגון חזבאללה.
ב-12 בנובמבר 2017 נחנך במרכז הכפר "פארק ירוק", שמומן בידי מפעל הפיס. הפארק כולל מזרקה, מדשאות, גינה ומתקני משחק לילדים.
עד שנת 2022, הוצב מחסום בכניסה לכפר, והכניסה הייתה מותרת רק לתושבי היישוב ולחיילי צה"ל, או בכפוף לאישור ממשרד הביטחון ובליווי מדריך מקומי. בספטמבר 2022, לאחר שמועצת רג'ר הקימה גדר שחוסמת את המעבר לכפר מלבנון, הוסרו המחסומים בכניסה לכפר ומגבלות הכניסה אליו מישראל. שטח הכפר מוגדר עדיין כ"שטח צבאי סגור לכניסה", וזאת במסגרת הקו הכחול שנקבע לגבול ישראל–לבנון, אך לא מתקיימת אכיפה של איסור הכניסה, ולמעשה צה"ל הסיר את המחסומים במרכז הכפר, וכל חלקי הכפר פתוחים באופן מלא לכלל אזרחי ישראל, וכלול כולו בפועל בתוך שטח ישראל.
נכון ל-2024, צפון ע'ג'ר נמצא תחת ריבונות ישראלית, ולבנון וחזבאללה ממשיכים לדרוש את נסיגת ישראל מהחלק הצפוני של הכפר, מגבעות כפר שובא ומחוות שבעא. על תביעות אלה מוסיף חזבאללה את התביעה להשיב את שבעת הכפרים לריבונות לבנונית.
ראו גם

עלווים
עומאר אפס

| --- | --- |

 לידה:  20 ביולי 1973 (בן 51) ברוקלין, ניו יורק, ארצות הברית
 שם במה:  Omar Epps 
 שם לידה:  Omar Hashim Epps 
 מדינה:  ארצות הברית 
 תקופת הפעילות:  מ-1988
 מקום לימודים:  תיכון לגארדיה 
 מספר צאצאים:  3
 פרופיל ב-IMDb
 
עומאר חשים אֵפְּס (באנגלית: Omar Hashim Epps; נולד ב-20 ביולי 1973) הוא שחקן וראפר אמריקאי, שנודע בעיקר של תפקידו בתור ד"ר אריק פורמן (אנ') בסדרת הדרמה הרפואית "האוס" (2004–2012). לאחר מכן, כיכב בסדרות נוספות כמו סדרת המדע-בדיוני "תחיית המתים" (אנ') (2014–2015) ברשת ABC, ובמותחן הפעולה של USA Network "על הכוונת" (אנ') (2016–2018).
ביוגרפיה

אפס נולד בברוקלין, ניו יורק. הוריו התגרשו כשהיה צעיר והוא גדל לצד אימו, בוני מריה אפס, מנהלת בית ספר יסודי. הוא גדל במספר שכונות בברוקלין, בין היתר בדפורד-סטייבסנט (אנ'), מזרח ניו יורק ומזרח פלטבוש (אנ').
הוא החל לכתוב שירה, סיפורים קצרים ושירים בגיל עשר ולמד בבית הספר היוקרתי תיכון פיורלו לה גוארדיה (אנ') במנהטן. לפני שהתחיל לשחק, הוא השתייך לקבוצת ראפ בשם 'Wolfpack', אותה הקים עם בן דודו ב-1991.
קריירה

בשנת 1992 הופיע בתפקיד הראשי בסרט הפשע "רחובות אלימים" יחד עם טופאק שאקור. בשנת 1994 גילם ספורטאי בסרט "ליגה לאומית 2" לצד צ'ארלי שין.
בשנת 1996 שיחק בעונה השלישית של סדרת הדרמה הרפואית "ER" בתפקיד של ד"ר דניס גאנט, המתמחה בתחום הכירורגיה שלבסוף מתאבד כאשר זורק את עצמו לפסי הרכבת.
בשנת 2000 שיחק בסרט "מכדררים סיפור אהבה" בתור קווינסי. שנה לאחר מכן, שיחק עומאר בסרט הדרמה "בושם", לצד שחקנים כמו מישל ויליאמס וג'ף גולדבלום.
בשנת 2004 שיחק בסרט "אישה בזירה" לצד מג ראיין ובסרט "אלפי" לצד ג'וד לאו, אשר מהווה גרסה קולנועית מחודשת ל"אלפי" מ-1966
בשנים 2004-2012 שיחק בתפקיד ראשי בסדרת הדרמה הרפואית "האוס" למשך 8 עונות בתור ד"ר אריק פורמן. על תפקידו זה זכה במספר פרסים בין היתר xפרס NAACP Image לשחקן המשנה הטוב ביותר בסדרת דרמה.
בשנת 2014 גילם את התפקיד הראשי בסדרת הטלוויזיה "תחיית המתים" ברשת ABC, תפקיד של סוכן ברשות ההגירה ג'יי מרטין בלאמי. ב-2015 חזר עם תפקידו לעונה השנייה של הסדרה.
בשנת 2016 הופיע בתפקיד הראשי בסרט הקומי "כמעט חג המולד". בשנים 2016–2018 גילם במשך שלוש עונות את איזק ג'ונסון בסדרת הפעולה "על הכוונת" של רשת הטלוויזיה USA אשר נוצרה כעיבוד טלוויזיוני לספרו של סטיבן הנטר "Point of Impact".
בשנת 2018 שיחק במותחן "טראפיק" לצדם של פולה פטון ולאז אלונזו.
בשנת 2019 הצטרף לצוות השחקנים הראשי בעונה הרביעית של סדרת הדרמה זוכת הפרסים "החיים עצמם" ברשת NBC בתור דארנל. באותה שנה שיחק בתפקיד הראשי בסרט המדע הבדיוני "3022" לצדם של קייט וולש ומירנדה קוסגרוב.
בשנת 2020 גילם את דייוויד האמונד במותחן הפסיכולוגי "רומן גורלי" של שירות הזרמת המדיה נטפליקס.
בשנת 2021 החל לגלם את מלקולם הווארד בסדרת הדרמה "Power Book III: Raising Kanan" של רשת Starz.
חיים אישיים

בשנת 2006, אפס התחתן עם הזמרת קיישה ספיבי, החברה בהרכב ה-R&B" ‏Total" (אנ'). יש להם שני ילדים, הבת קמרי מיי שנולדה ביולי 2004 והבן אמיר, שנולד ב-25 בדצמבר 2007. יש לו גם בת, אייאנה, ממערכת יחסים קודמת. כיום הוא ומשפחתו מתגוררים בקליפורניה.
אפס והקומיקאי מרלון ויינס הם חברים ותיקים ולמדו יחד באותה כיתה בתיכון; שניהם סיימו את לימודיהם ב-1990. שיר הנושא של הסיטקום "The Wayans Brothers" ‏בשנים 1999-1997, הופק על ידי אפס, יחד עם מרלון ושון ויינס.
בראיון משנת 2018, אפס הכחיש את השמועה ארוכת השנים לפיה הוא קשור לשחקן מייק אפס (אנ'), ואמר, "אני ומייק לא קשורים בכלל, אבל דיברנו כמו, 'מאיפה אתה? מאיפה אתה?'".
אפס חיבר אוטוביוגרפיה בשם "From Fatherless to Fatherhood" שיצאה לאור על ידי הוצאת לולו ביוני 2018.
דיסקוגרפיה

Omar Epps Presents... The Get Back‏ (2004)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | The Green Flash | צ'ארלי | סרט קצר |
| 1992 | רחובות אלימים (אנ') | קיו |  |
| 1993 | התוכנית (אנ') | דארנל ג'פרסון |  |
| 1994 | ליגה לאומית 2 (אנ') | ווילי מייז הייז |  |
| 1995 | ללמוד מהחיים (אנ') | מאליק וויליאמס |  |
| 1996 | נודניק בלי הפסקה | מאליק |  |
| 1997 | צעקה 2 | פיל סטיבנס |  |
| 1999 | ארוחת בוקר של אלופים (אנ') | ויין הובלר |  |
| 1999 | כנופיה חוקית (אנ') | לינק |  |
| 1999 | The Wood | מייק |  |
| 1999 | In Too Deep | ג'ף קול |  |
| 2000 | מכדררים סיפור אהבה (אנ') | קוויסי מק׳קול |  |
| 2000 | אחי (אנ') | דני |  |
| 2000 | דרקולה 2000 (אנ') | מרקו |  |
| 2001 | בושם (אנ') | ג'יי.בי |  |
| 2002 | צרה גדולה (אנ') | אלן |  |
| 2004 | אישה בזירה (אנ') | לות'ר שואו |  |
| 2004 | אלפי | מרלון |  |
| 2009 | A Day in the Life | קיו |  |
| 2016 | כמעט חג המולד (אנ') | מלאכי |  |
| 2018 | טראפיק (אנ') | ג'ון |  |
| 2019 | Trick | מייק דנוור |  |
| 2019 | 3022 (אנ') | ג'ון ליין |  |
| 2020 | רומן גורלי (אנ') | דייוויד האמונד |  |
| 2022 | The Devil You Know | מרקוס קוונס | גם מפיק בפועל |
| 2024 | הישועה (אנ') | מלווין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | ABC Afterschool Special | דארון | פרק: "In the Shadow of Love: A Teen AIDS Story" |
| 1992 | Here and Now | קרטיס | 2 פרקים |
| 1993 | Street Justice | קלינט | פרק: "Black or Blue" |
| 1993 | Daybreak | האנטר | סרט טלוויזיה של HBO |
| 1996 | Deadly Voyage | קינגסלי אופוסו (אנ') | סרט טלוויזיה של HBO |
| 1996–1997 | ER | ד"ר דניס גאנט | 10 פרקים |
| 1997 | First Time Felon | גרג יאנס | סרט טלוויזיה של HBO |
| 2002 | Conviction | קארל אפצ'ורץ' (אנ') | סרט טלוויזיה של שואוטיים |
| 2004–2012 | האוס | ד"ר אריק פורמן (אנ') | תפקיד ראשי (8 עונות); 175 פרקים |
| 2014–2015 | תחיית המתים (אנ') | ג'יי מרטין "מרטי" בלאמי | תפקיד ראשי (2 עונות); 21 פרקים |
| 2016–2018 | על הכוונת (אנ') | קפטן אייזק ג'ונסון | תפקיד ראשי (3 עונות); 31 פרקים |
| 2019–2020 | החיים עצמם | דארנל הודג'ס | 3 פרקים |
| 2021–הווה | Power Book III: Raising Kanan | מלקולם הווארד | תפקיד ראשי (3 עונות); 30 פרקים |
| TBA | הזוג המושלם | דן קרטר | סדרת טלוויזיה עתידית של נטפליקס |
פירוק הביטלס

להקת הביטלס פעלה מאוגוסט 1962 עד ספטמבר 1969, ובה היו חברים המוזיקאים ג'ון לנון, פול מקרטני, רינגו סטאר וג'ורג' האריסון. תהליך הפירוק הממושך של הלהקה מיוחס לגורמים שונים, וביניהם שחיקת חבריה בעקבות תופעת הביטלמניה, מותו של מנהל הלהקה בריאן אפשטיין בשנת 1967, מתיחות בין חברי הלהקה וסכסוכים ניהוליים. במהלך המחצית השנייה של תקופת פעילות הלהקה החלו חבריה לפעול באופן אוטונומי במקביל לפעילות הלהקה. הלהקה אומנם הפסיקה לפעול באוגוסט 1969 אך התפרקה באופן פורמלי רק בשנת 1974, עם חתימת הסכמים משפטיים בין חבריה.